Alboraia i la Confederació Hidrogràfica del Xúquer daten la seua reunió per la neteja del Barranc del Carraixet
26 de desembre de 2024

L'Ajuntament d'Alboraia i al Confederació Hidrogràfica del Xúquer tractaran la neteja i el manteniment del Barranc del Carraixet el pròxim 8 de gener. L'alcalde, Miguel Chavarría, i el president de l'entitat, Miguel Polo, han datat la seua pròxima reunió sobre aquest punt d'alta preocupació ciutadana, especialment després de la DANA produïda el passat 29 d'octubre.

Entre els punts a abordar es troba l'eliminació de les canyes invasores. L'objectiu és mantindre la flora i la fauna autòctona, ja que un ecosistema sa i propi de l'entorn mantindrà la terra preparada per a complir la seua funció d'absorció d'aigua i, a més, evitarà contribuir a la força i constància de l'última DANA: el canvi climàtic.

La trobada es produeix després que Alboraia haja remés a la Confederació la petició conjunta de 5 municipis (la pròpia localitat, Tavernes Blanques, Vinalesa, Bonrepòs i Mirambell i Almàssera) que miren al Barranc del Carraixet en un intent d'elevar la força de la demanda. I és que Alboraia realitza anualment la seua sol·licitud particular, una anomenada a l'acció que ha sigut atesa diverses vegades, però no de manera constant.

I és que l'última actuació, acordada en 2022 en l'última reunió entre Chavarría i Polo, va quedar paralitzada al març de 2023 a causa de l'època de nidació de les aus i no es va reprendre. Ja en 2022, Demarcació de Costes, també a petició de l'Ajuntament, va adequar la desembocadura del Barranc per a permetre el flux de l'aigua i evitar el seu estancament.